
GRAAD 8 GRONDWETLIKE REGTE EN VERANTWOORDELIKHEDE
LESVOORBEREIDING
KWARTAAL 4: Week 5-7 (3 x 40 minute lesse)

	Les- nommer
	Inhoud
	Leeruitkomste
	Onderrig-plan
	Tyd 
	Hulpbronne 
	Assessering
	Leerder aktiwiteite

	1
	· Konsep: Kulturele diversiteit in Suid-Afrika
· Diverse kulturele norme en waardes in verhouding tot persoonlike en gemeenskapskwessies 
	Definieer kulturele diversiteit en verduidelik die belangrikheid daarvan
	Inleiding 
	5 min
	Les 1 – PowerPoint (Skyfies 1–2)
	
	

	
	
	
	Kyk Video's & Aktiwiteite 

	10 min
	Les 1 – PowerPoint (Skyfies 3-5)
Kyk:
· Video-opsie 1: What is Culture? bit.ly/3G9aHyr (2 min 03 sek.)
· Video-opsie 2: What is Culture? bit.ly/4loygSX (2 min 33 sek.) 
· What is Diversity? bit.ly/4nd6dHA 
(1 min 10 sek.)
Les 1 – Werkkaart (Aktiwiteit 1)
Les 1 – Werkkaart MEMO
	Formatief
	Kyk na gekose kultuur- en diversiteitsvideo's, voltooi Aktiwiteit 1 individueel

	
	
	
	Klasbespreking 
	5 min
	Les 1 – PowerPoint (Skyfie 6)
	
	Neem deel aan klasbespreking

	
	
	
	Video-aktiwiteit 
	7 min
	Les 1 – PowerPoint (Skyfie 7)
Kyk: South Africa: Rainbow Nation, Desmond Tutu, 11 Official Languages, Society bit.ly/4nnxYxt (1 min 18 sek.) 
Les 1 – Werkkaart (Aktiwiteit 2)
Les 1 – Werkkaart MEMO
	Informele
	Kyk video, voltooi Aktiwiteit 2 individueel

	
	
	Verduidelik hoe kulturele norme en waardes persoonlike keuses beïnvloed.
Beskryf hoe kulturele norme en waardes gemeenskappe lei om op sosiale kwessies te reageer
	Klasbespreking
	10 min
	Les 1 – PowerPoint (Skyfies 8–9)
	Formatief
	Neem deel aan klasbespreking

	
	
	
	Refleksie 
	3 min
	Les 1 – PowerPoint (Skyfie 10)
Les 1 – Werkkaart (Aktiwiteit 3)
	
	Voltooi Aktiwiteit 3 individueel (in die klas of vir huiswerk)



	Les- nommer
	Inhoud
	Leeruitkomste
	Onderrig-plan
	Tyd 
	Hulpbronne 
	Assessering 
	Leerder aktiwiteite

	2
	· Invloed van kulturele norme en waardes op individuele gedrag, houding en keuses: Kulturele verwagtinge, gebruike en tradisies
· Begrip van diverse kulture: Erkenning van diverse kulture om die Suid-Afrikaanse samelewing te verryk
· Respekteer verskille: Kultuur, godsdiens en geslag
	
	Inleiding 
	8 min
	Les 2 – PowerPoint (Skyfies 1–3)
Les 2 – Werkkaart (Aktiwiteit 1)
Les 2 – Werkkaart MEMO
	Formatief
	Deel refleksies oor Aktiwiteit 3 (vorige les), voltooi Aktiwiteit 1 individueel

	
	
	Beskryf hoe kulturele norme, waardes, verwagtinge, gebruike en tradisies individuele gedrag, houdings en keuses beïnvloed.
	Onderrig & Bespreking: Deel 1 
	8 min
	Les 2 – PowerPoint (Skyfies 4–7)
	
	Aktiewe luister en deelname aan die bespreking

	
	
	· Verduidelik die belangrikheid daarvan om kulturele, godsdienstige en geslagsverskille in die daaglikse lewe te respekteer.
· Erken hoe kulturele diversiteit die Suid-Afrikaanse samelewing verryk en bydra tot eenheid en insluiting.
· Koppel kulturele diversiteit aan grondwetlike regte en die verantwoordelikhede wat met hierdie regte gepaard gaan.
	Onderrig & Bespreking: Deel 2 
	8 min
	Les 2 – PowerPoint (Skyfies 8–9)
	
	Aktiewe luister en deelname aan die bespreking

	
	
	Identifiseer maniere om verskillende kulture te respeek en by te dra tot 'n meer inklusiewe skoolomgewing.

	Groepaktiwiteit 
	12 min
	Les 2 – PowerPoint (Skyfie 10)
Les 2 – Werkkaart (Aktiwiteit 2)
Les 2 – Werkkaart MEMO
	Informele 
	Voltooi Aktiwiteit 2 in pare
(Opsioneel: Skep klasdiversiteitsrig-lyne)

	
	
	
	Gevolgtrekking 
	4 min
	Les 2 – PowerPoint (Skyfie 11) 
Kyk: SOUTH AFRICA: A place of many names bit.ly/45VK3DR  (2 min 56 sek.)
	
	Kyk na die slotvideo




	Les- nommer
	Inhoud
	Leeruitkomste
	Onderrig-plan
	Tyd 
	Hulpbronne 
	Assessering 
	Leerder aktiwiteite

	3
	· Vier eenheid in diversiteit: Respekteer verskille en vier ooreenkomste
· Bydraes tot sosiale ontwikkeling deur organisasies van verskeie godsdienste
	
	Inleiding 
	5 min
	Les 3 – PowerPoint (Skyfies 1–2)
	Formatief
	Hersien vorige konsepte, luister na die lesfokus

	
	
	· Verduidelik eenheid in diversiteit en waarom dit belangrik is om ooreenkomste en verskille te vier.
· Beskryf maniere om eenheid in skole en gemeenskappe te bevorder.
	Klasbespreking 
	15 min
	Les 3 – PowerPoint (Skyfies 3–5)
	
	Deel idees in pare en met die klas

	
	
	Bespreek hoe godsdienstige organisasies bydra tot sosiale ontwikkeling
	Onderrig 
	10 min
	Les 3 – PowerPoint (Skyfies 6–8)
	
	Aktiewe luister

	
	
	Reflekteer oor die belangrikheid van kulturele diversiteit
	Groep- aktiwiteit 
	10 min
	Les 3 – PowerPoint (Skyfie 9)
Les 3 – Werkkaart (Aktiwiteit 1)
Les 3 – Werkkaart MEMO
Inhoudsopsomming
	Informele
	Voltooi Aktiwiteit 1 in groepe

INLEIDENDE AANTEKENINGE

Die Les 1 – PowerPoint tot Les 3 – PowerPoint-dokumente dek saam die DRIE lesse en het gedetailleerde onderrignotas vir elke skyfie wat u (die onderwyser) deur die aktiwiteite sal lei. Gebruik die onderstaande LESVOORBEREIDING om te help met u tydsraamwerk.

Die volgende onderrignotas sal 'n opsomming van die DRIE LESSE wees:
· Hierdie lesse is ook opgestel om baie geleenthede vir leerderinteraksie tydens die lesse te skep. Leerders kan die werkkaarte voltooi terwyl hulle deur die onderskeie PowerPoints werk.
· Elke Leswerkkaart (bv.  Les 1 - Werkkaart) dien as 'n informele assessering om jou leerders die geleentheid te bied om te demonstreer hoe goed hulle die nuwe inligting verstaan/begryp het en die konsepte/nuwe konsepte in daardie les bemeester het.
· Voordat u hierdie module onderrig, neem tyd om deur elke PowerPoint-aanbieding, werkkaart, werkkaartmemo en YouTube-video te gaan om uself deeglik voor te berei om elke les te onderrig. 

As die ONDERWYSER, verseker asseblief die volgende: 
· Leerders moet weet dat die klaskamer 'n VEILIGE PLEK is, en almal moet respek toon vir allerhande verskille.
· U kan leerders aanmoedig om 'n joernaal te hou om enige vrae neer te skryf wat ongemaklik is om in 'n klassituasie te vra, wat later met u bespreek kan word.
· Konsepte moet gebruik word om u onderrig saam te vat en u moet altyd die leerders se begrip van die konsepte monitor. 
· Bestuur diversiteit op 'n sensitiewe wyse om hindernisse vir leer en onderrig te akkommodeer ten opsigte van:
· verskillende ouderdomsgroepe en ervarings.
· taal (om alle taalvlakke van leerders te akkommodeer is nie moontlik nie, die taalvaardigheidsvlakke van leerders is te uiteenlopend; u moet egter daarna streef om op so 'n manier te onderrig dat betekenisvolle leer plaasvind.)

ONDERWYSERNOTA: 
· Werk asseblief deur elke les op so 'n manier dat daar genoeg tyd aan die einde van elke les gelaat word vir leerders om die aktiwiteite in die Werkkaarte te voltooi (bv. Les 1 – Werkkaart).
· Dit sluit geleenthede vir informele assessering in. 
· 'n Memo met antwoorde word vir elke werkkaart verskaf waar relevant.  

YOUTUBE: 
Indien u verkies, kan video's vooraf afgelaai word. 
Gebruik die skakel hieronder indien u nie 'n program het om van YouTube af te laai nie: https://www.ytddownloader.com/

Die https://www.ytddownloader.com kan ook advertensies uitsny as u nie die betaalde weergawe van YouTube gebruik nie.
[Alternatiewelik, wys die relevante video's sodat alles gereed is om voor die les te gaan.]

ONDERRIG NOTAS
Les 1: 
Voorbereiding (voor die les):
· Herinner leerders daaraan om hul notaboeke beskikbaar te hê om aantekeninge te maak waar relevant.
· Druk afskrifte van die Les 1 – Werkkaart en deel dit aan die begin van die les uit. 
· UY kan die Les 1 – PowerPoint en die Les 1 – Werkkaart met leerders deel om self deur te werk indien hulle aanlyn is.
· Lees deur die Les 1 – Werkkaart MEMO vir antwoorde op Aktiwiteite 1 en 2. 
· Moenie die Inhoudopsomming uitdeel tot aan die einde van Les 3 nie.
· Kyk na die voorgestelde videogrepe om uself met die inhoud te vergewis.
· Video-opsie 1: What is Culture? bit.ly/3G9aHyr (2 min 03 sek.)
· Video-opsie 2: What is Culture? bit.ly/4loygSX (2 min 33 sek.) 
· What is Diversity? bit.ly/4nd6dHA  (1 min 10 sek.)
· South Africa: Rainbow Nation, Desmond Tutu, 11 Official Languages, Society bit.ly/4nnxYxt 
(1 min 18 sek.) 

	1.
	Inleiding (5 min)
	(Skyfies 1-2)


· Skyfie 1: Goeiedag, Graad 8's. Vandag begin ons met ons laaste lesreeks van die kwartaal oor grondwetlike regte en verantwoordelikhede. Hierdie lesse gaan fokus op kulturele diversiteit. 
In kwartaal 3 het ons geleer dat daar dikwels na Suid-Afrika verwys word as die reënboognasie vanweë die baie verskillende kulture, tale en godsdienste waaruit ons land bestaan.
· Ons land is nie beperk tot ‘n enkele kultuur nie – ons nasionale identiteit word gevorm deur 'n mengsel van kulture wat almal 'n belangrike rol speel in die vorming van  ons beeld. 
· Ons land se diversiteit  dra by tot ons sterkte. Hoe meer ons mekaar se kulture verstaan en respekteer, hoe makliker is dit om in vrede en eenheid te leef. 

· Kulturele diversiteit word beskerm deur die Suid-Afrikaanse Grondwet, wat mense die reg gee om hul eie kultuur, taal en godsdiens te beoefen. Hierdie regte help om te verseker dat almal vrylik en gelyk kan leef. Terselfdertyd het ons die verantwoordelikheid om die regte van ander te respekteer en om 'n verenigde, vreedsame samelewing te help bou.

· Skyfie 2: Teen die einde van hierdie les behoort jy in staat te wees om:
· kulturele diversiteit te definieer en verduidelik waarom dit belangrik is.
· te verduidelik hoe kulturele norme en waardes persoonlike keuses beïnvloed.
· te beskryf hoe kulturele norme en waardes gemeenskappe lei om op sosiale kwessies te reageer.

	2.
	Kyk Video's & Aktiwiteite (10 min)
	(Skyfies 3-5)


· Skyfie 3: Kom ons begin deur na 'n video te kyk wat kultuur definieer.
· Nota aan onderwyser: Daar is TWEE video-opsies waaruit u kan kies – kies slegs EEN. Kyk vooraf na die video's en besluit watter een die beste by u klas pas.
· Video-Opsie 1: What is Culture? bit.ly/3G9aHyr (2 min 03 sek.)
· Video-Opsie 2: What is Culture? bit.ly/4loygSX (2 min 33 sek.) 
· Skyfie 4: Kom ons kyk na 'n video wat diversiteit definieer.
· Kyk: What is Diversity? bit.ly/4nd6dHA (1 min 10 sek.)

· Skyfie 5: Deur die inligting uit die video's te gebruik, moet leerders Aktiwiteit 1 (Les 1 – Werkkaart) voltooi deur die term kulturele diversiteit definieer.
· Vra leerders om terugvoer te gee en deur die antwoorde te gaan wat in Les 1 – Werkbkaart MEMO verskaf word. 

	3.
	Klasbespreking (5 min)
	(Skyfie 6)


· Skyfie 6: In Suid-Afrika woon verskillende groepe – Zoeloes, Xhosa’s, Tswana’s, Ndebele’s, Khoisan, Pedi, Afrikaners, Indiërs, Bruinmense, Moslems, Hindoes, Christene en vele ander. Al hierdie groepe het hul eie tradisies, tale, oortuigings en lewenswyses. Saam vorm hulle die ryk kulturele erfenis van ons land
· Die leuse op Suid-Afrika se landswapen, geskryf in die Khoisan-taal van /Xam, is !ke e: /xarra //ke, wat "diverse mense verenig" beteken. Dit herinner ons daaraan dat alhoewel ons anders is, ons kan saamwerk om 'n verenigde en vreedsame nasie te bou.
· Vra: Waarom is diversiteit belangrik? (Laat leerders toe om mondelinge antwoorde te gee.)
· Moontlike antwoorde:
· Dit help mense om ingesluit en gerespekteer te voel, selfs al is hulle anders. 
· Dit gee ons nuwe idees omdat mense dinge op verskillende maniere sien.
· Dit bring mense bymekaar en help ons om mekaar beter te verstaan.
· Dit help ons om as 'n span te werk en probleme saam op te los.
· Dit stop onregverdige behandeling en help mense om mekaar gelyk te behandel.
· Diversiteit maak die lewe interessanter en help almal om 'n kans te hê om deel te neem en goed te doen.
· Noudat ons verstaan wat kulturele diversiteit is en waarom dit belangrik is, verduidelik aan leerders dat dit ook belangrik is om die verskil tussen kultuur en erfenis te ken. Albei is belangrik, maar hulle is nie dieselfde nie. Vra leerders om die verskil te verduidelik: Kultuur is hoe mense nou leef, en erfenis is wat hulle uit die verlede erf (soos tradisies, oortuigings en belangrike voorwerpe).

	4.
	Video-Aktiwiteit (7 min)
	(Skyfie 7)


· Skyfie 7: Ons volgende aktiwiteit is 'n bietjie anders, so let asseblief goed op. Jy gaan meer leer oor ons land, wat dit so divers maak, en 'n paar belangrike feite oor wie ons as Suid-Afrikaners is.
Kyk na die volgende video voordat leerders Aktiwiteit 2 voltooi.
· Watch: South Africa: Rainbow Nation, Desmond Tutu, 11 Official Languages, Society bit.ly/4nnxYxt (1 min 18 sek.) 
· Nota aan onderwyser: Die video noem dat Suid-Afrika 11 amptelike tale het, maar dit het verander na 12. In 2023 is Suid-Afrikaanse Gebaretaal (SAGT) amptelik as Suid-Afrika se 12de amptelike taal erken. Stel leerders hiervan in kennis sodat hulle die mees onlangse inligting het.
· Leerders moet Aktiwiteit 2 (Les 1 – Werkkaart) voltooi.
· Gaan deur die antwoorde wat in Les 1 – Werkkaart MEMO verskaf word.

	5.
	Klasbespreking (10 min)
	(Skyfies 8-9)


· Skyfie 8: Die video oor kultuur wat ons vroeër gekyk het, het oor kulturele norme en waardes gepraat. Kom ons maak seker dat ons verstaan wat hierdie terme beteken met betrekking tot persoonlike en samelewingskwessies.
· Kulturele norme norme is gemeenskaplike reëls wat die optrede en verwagtinge van mense binne 'n bepaalde kulturele groep aandui. Hierdie norme rig persoonlike keuses, soos die manier hoe ons ander groet, hoe ons aantrek, wat ons eet, hoe ons verhoudings vorm en hoe ons ons godsdiens beoefen. Dit bepaal ook die manier waarop ons persoonlike kwessies hanteer, byvoorbeeld die wyse waarop ons respek toon, hoe ons vir familielede sorg, of hoe ons belangrike lewensbesluite (soos huweliks- of beroepskeuses) neem.
· Kulturele norme is gemeenskaplike verwagtinge ten opsigte van aanvaarbare gedrag. Mense moet weet watter gedrag as beleefd, respekvol of korrek beskou word. Byvoorbeeld:
· In sommige kulture dien oogkontak as ‘n bewys van respek.
· In ander kulture word dit as beleefd beskou om juis nie oogkontak te maak nie.
· Dink aan jou eie kultuur of gesinsagtergrond. Kan jy een kulturele norm deel wat belangrik is in jou gemeenskap? (Laat leerders toe om mondelinge antwoorde te gee.)

· Skyfie 9: Kulturele waardes is die oortuigings oor wat goed, reg, regverdig en belangrik in die lewe is. Hierdie waardes word deur geslagte heen oorgedra en help mense en gemeenskappe om besluite te neem ten opsigte van aanvaarbaarheid of onaanvaarbaarheid. Byvoorbeeld:
· 'n Kultuur wat bejaardes respekteer, kan van jongmense verwag om na ouer familielede te luister en vir hulle te sorg.
· 'n Kultuur wat gelykheid hoog ag, kan vroue en mans aanmoedig om leierskaprolle in die gemeenskap te deel.
· Kulturele norme en waardes beïnvloed hoe gemeenskapskwessies opgelos word. 
· Vra leerders om voorbeelde van gemeenskapskwessies te definieer en te gee: Uitdagings of sake wat baie mense in 'n gebied raak (bv. armoede, hongersnood, werkloosheid, konflik, misdaad, dwelmmisbruik, ens.).
· Verduidelik dat kulturele norme kan bepaal hoe 'n gemeenskap:
· Behoeftiges ondersteun: In baie Afrika-kulture moedig die gees van ubuntu mense aan om bure en minderbevoorregtes te help. Dit kan gesien word deur die wyse waarop gemeenskappe saamwerk om weeskinders of bejaardes te versorg.
· Konflik oplos: Sommige gemeenskappe verkies om geskille op te los deur die hou van gesins- of gemeenskapsvergaderings (soos imbizo of byeenkomste van senior lede) eerder as om direk na formele howe te gaan.
· Op misdaad of sosiale probleme reageer: Sekere kulturele groepe kan sterk sienings oor gemeenskapsveiligheid hê en aan buurtwagte of ander vorme van kollektiewe optrede deelneem.
· Dit bring ons aan die einde van ons les. Ons sal in die volgende les 'n bietjie dieper in kulturele norme en waardes delf.

	6.
	Refleksie (3 min)
	(Skyfies 8-9)


· Skyfie 10: Vandag het ons geleer dat Suid-Afrika se kulturele diversiteit een van ons grootste sterk punte is. Ons het gesien hoe kulturele norme en waardes ons persoonlike keuses bepaal en gemeenskappe help om saam te werk om probleme op te los. In die volgende lesse sal ons hierop voortbou deur te ondersoek hoe ons respek vir verskillende kulture getoon word en kan bydra tot eenheid in diversiteit.
· Tydens die laaste paar minute van die les, voltooi die refleksievrae in Aktiwiteit 3 (Les 1 – Werkkaart). Indien leerders nie die aktiwiteit in die klas kan voltooi nie, moet dit as huiswerk voltooi word.





Les 2:
Voorbereiding (voor die les):
· Herinner leerders daaraan om hul notaboeke beskikbaar te hê om aantekeninge te maak waar relevant.
· Druk afskrifte van die Les 2 – Werkkaart en deel dit aan die begin van die les uit. 
· U kan die Les 2 – PowerPoint en die Les 2 – Werkkaart met leerders deel om self deur te werk indien hulle aanlyn is.
· Lees deur die Les 2 – Werkkaart MEMO vir antwoorde op Aktiwiteite 1 en 2. 
· Kyk na die voorgestelde videogreep om jouself met die inhoud te vergewis.
· SOUTH AFRICA: A place of many names bit.ly/45VK3DR (2 min 56 sek.)

	1.
	Inleiding (8 min)
	(Skyfies 1-3)


· Skyfie 1: Welkom terug, Graad 8's. Verlede week het ons geleer dat Suid-Afrika se kulturele diversiteit een van ons grootste sterk punte is. Ons het gesien hoe kulturele norme en waardes ons persoonlike keuses bepaal en gemeenskappe help om saam te werk om probleme op te los.
· Vra leerders om terugvoer te gee oor die refleksie-aktiwiteit (Aktiwiteit 3, Les 1 – Werkkaart) wat hulle verlede week voltooi het. 
· Bedank leerders vir hul deelname en verduidelik dat ons vandag die impak van kulturele norme en waardes op individuele gedrag, houdings en keuses, asook respek vir verskille verder sal ondersoek.

· Skyfie 2: Teen die einde van hierdie les behoort jy in staat te wees om:
· te beskryf hoe kulturele norme, waardes, verwagtinge, gebruike en tradisies individuele gedrag, houdings en keuses beïnvloed.
· die belangrikheid daarvan om kulturele, godsdienstige en geslagsverskille in die daaglikse lewe te respekteer, te verduidelik.
· te erken hoe kulturele diversiteit die Suid-Afrikaanse samelewing verryk en bydra tot eenheid en insluiting.
· kulturele diversiteit aan grondwetlike regte en die verantwoordelikhede wat met hierdie regte gepaard gaan te koppel.
· maniere te identifiseer om respek vir verskillende kulture te toon en by te dra tot 'n meer inklusiewe skoolomgewing.

· Skyfie 3: Kom ons begin met 'n kort aktiwiteit wat jou kennis oor belangrike terminologie vir hierdie onderwerp sal toets. Leerders moet Aktiwiteit 1 (Les 2 – Werkkaart) voltooi. 
· Gaan deur die antwoorde wat in Les 2 – Werkkaart MEMO verskaf word.

	2.
	Onderrig & Bespreking: Deel 1 (8 min)
	(Skyfies 4-7)


· Skyfie 4: Kulturele norme, waardes, verwagtings, gebruike en tradisies speel 'n groot rol in die vorming van houdings, bepaling van individuele optrede en die maak van keuses.
· Vra leerders om die terme verwagtinge, gebruike en tradisies te verduidelik.
· Verwagtinge: Dit wat 'n kultuur of gemeenskap glo mense in sekere situasies moet doen.
· Gebruike: Die algemene maniere om dinge in 'n  bepaalde kultuur te doen, soos daaglikse gebruike, seremonies of gewoontes.
· Tradisies: Oortuigings, gebruike of maniere om dinge te doen, dikwels gekoppel aan spesiale geleenthede of vieringe.
· Van kleins af leer mense wat in hul kultuur as aanvaarbaar of respekvol beskou word. Hierdie lesse bepaal persoonlike besluite en optrede, dikwels sonder dat mense dit eers besef. 

· Skyfie 5: Hoe beïnvloed dit individuele gedrag?
· Mense tree dikwels op maniere op wat respek vir kulturele tradisies toon. Byvoorbeeld, om respek aan ouer mans te toon deur sekere groetvorme of lyftaal.
· In sommige kulture word daar van individue verwag om gesins- of gemeenskapsbehoeftes bo hul eie te stel. Dit beïnvloed hulle optrede in die daaglikse lewe. Byvoorbeeld, 'n jongmens kan kies om te help om vir jonger broers en susters of bejaarde familielede te sorg as om tyd saam met vriende deurbring, of hulle kan 'n deel van hulle verdienste gee om die gesin te onderhou.
· Skyfie 6: Hoe beïnvloed dit houdings?
· Kulturele waardes vorm mense se wêreldbeskouing, wat hulle glo belangrik is en hoe hulle ander sien.’
· Houdings oor onderwerpe soos geslagsrolle, huwelik, opvoeding of sukses word dikwels beïnvloed deur wat die bepaalde kultuur as goed of reg beskou.

· Skyfie 7: Hoe beïnvloed dit keuses?
· Kulturele verwagtinge kan persoonlike keuses beïnvloed. Sommige kulture kan byvoorbeeld sterk tradisies hê ten opsigte van die keuse van ‘n geskikte loopbaan of lewensmaat.
· Deelname aan sekere aktiwiteite, soos sport, seremonies of godsdienstige gebruike, word dikwels deur kulturele tradisies gevorm.

· Verduidelik dat individue soms hul gedrag en houdings aanpas wanneer hulle met mense van ander kulture omgaan, om respek te toon en misverstande te vermy. Byvoorbeeld, 'n persoon kan die korrekte groet- of aanspreekvorm leer wanneer hulle 'n gemeenskap met verskillende gebruike besoek. (Gebruike is n ander woord vir "praktyke.”)

	3.
	Onderrig & Bespreking: Deel 2 (8 min)
	(Skyfies 8-9)


· Skyfie 8: Hierdie hele lesreeks handel oor die begrip van diverse kulture en die erkenning dat dit ons samelewing verryk. Deur van verskillende kulture te leer en hulle te herken, kan ons respek toon vir oortuigings, gebruike en maniere om dinge te doen wat dalk anders is as ons eie.
Wanneer ons uiteenlopende kulture verstaan en aanvaar, help ons om 'n meer vreedsame en verenigde samelewing te bou. Diversiteit verryk Suid-Afrika deur verdraagsaamheid, respek en samewerking tussen mense van verskillende agtergronde aan te moedig.
· HERINNERING: Ons het die Handves van Menseregte tydens die laaste onderwerp (Graad 8, Kwartaal 4, Week 1-4) rakende menseregteskendings en geslagsgelykheid behandel.
· Soos aan die begin van Les 1 genoem, beskerm ons Grondwet die kulturele regte van alle mense in Suid-Afrika. Byvoorbeeld:
· Artikel 15: Elkeen het die reg op vryheid van godsdiens, oortuiging en mening.
· Artikel 16: Haatspraak word nie toegelaat nie.
· Artikel 30: Elkeen het die reg om sy eie taal te gebruik en deel te neem aan die kultuurlewe van sy keuse.
· Artikel 31: Die regte van mense wat aan kulturele, godsdienstige of taalgroepe behoort, word beskerm.
· 

· Skyfie 9: Ons moet ander probeer verstaan en onthou dat ons almal die vryheid het om ons eie godsdiens en kultuur te beoefen. Soveel as wat ons daardie vryheid het, moet ons ook respek hê vir ander.
· Respek vir verskille in kultuur, godsdiens en geslag handel oor ons optrede teenoor ander in ons daaglikse lewe. Dit beteken om mense regverdig te behandel, goedhartigheid te betoon en te aanvaar dat ander mense dalk ander oortuigings, gebruike of werkswyses het wat van joune mag verskil.  
· Om respek te betoon kan:
· help om rassisme, seksisme en ander vorme van diskriminasie te verminder.
· dit makliker maak vir mense van verskillende agtergronde om vreedsaam saam te leef en te werk.
· 'n meer inklusiewe en gelyke samelewing skep, waar almal veilig en gewaardeerd kan voel.
· Vra leerders om voorbeelde te gee van hoe ons respek vir verskillende kulture kan toon.
· Moontlike antwoorde sluit in:
· Luister na en leer van mense met verskillende oortuigings of lewenswyses.
· Praat en tree goedhartig op en toon begrip.
· Neem deel aan kulturele en gemeenskapsaktiwiteite met 'n oop gemoed.
· Daag onregverdige behandeling uit wanneer jy dit sien, staan byvoorbeeld op teen afknouery of diskriminasie by die skool.

	4.
	Groepaktiwiteit (12 min)
	(Skyfie 10)


· Skyfie 10: Leerders moet Aktiwiteit 2 (Les 2 – Werkkaart) voltooi.
· Laat leerders toe om terugvoer te gee en die antwoorde in Les 2 – Werkkaart MEMO te bespreek.
· Nota aan onderwyser: Indien daar genoeg tyd is, kan jy die volgende opsionele aktiwiteit insluit: Stel as ‘n klas 'n stel diversiteitsriglyne op oor hoe om mekaar van nou af te behandel.

	5.
	Gevolgtrekking (4 min)
	(Skyfie 11)


· Skyfie 11: Ons gaan hierdie les afsluit deur na 'n video te kyk wat die kern vasvang van wat dit beteken om Suid-Afrikaans te wees.
Siphokazi Jonas skryf 'n liefdesbrief aan haar land, Suid-Afrika. Sy deel hoekom Suid-Afrika die plek van baie name is en hoe hulle verbind is, hetsy deur hul voorouers, natuur, diere, mode, geskrifte, kinders, wolkekrabbers en vele meer "name" wat kom.
· Kyk: SOUTH AFRICA: A place of many names bit.ly/45VK3DR (2 min 56 sek.)






Les 3: 
Voorbereiding (voor die les):
· Herinner leerders daaraan om hul notaboeke beskikbaar te hê om aantekeninge te maak waar relevant.
· Ken  groepe van DRIE tot VIER leerders toe vir Aktiwiteit 1 voordat u met die les begin.
· Druk afskrifte van die Les 3 – Werkkaart en deel dit aan die begin van die les uit. 
· U kan die Les 3 – PowerPoint en die Les 3 – Werkkaart met leerders deel om op hul eie deur te werk indien hulle aanlyn is.
· Lees deur die Les 3 – Werkkaart MEMO vir antwoorde op Aktiwiteit 1. 
· Druk afskrifte van die Inhoudsopsomming en deel dit aan die einde van die les uit. 


	1.
	Inleiding (5 min)
	(Skyfies 1-2)


· Skyfie 1: Welkom terug, Graad 8's. In ons laaste les het ons ondersoek ingestel na hoe kulturele norme, waardes, verwagtinge, gebruike en tradisies beïnvloed hoe mense optree, die houdings wat hulle het en die keuses wat hulle maak. Ons het ook gepraat oor hoe respek vir verskille in kultuur, godsdiens en geslag help om 'n vreedsame en inklusiewe samelewing te bou. Voordat ons met vandag se les begin, kan iemand ons geheue oor die volgende verfris:
· Wat is 'n kulturele norm of waarde?
· Hoe beïnvloed kulturele norme ons gedrag of keuses?
· Waarom is dit belangrik om verskille in ander te respekteer? 

· Vandag sal ons leer hoe om eenheid in diversiteit te vier en waarom dit belangrik is om verskille te respekteer en te deel wat ons in gemeen het. Ons sal ook kyk hoe godsdienstige organisasies help om 'n beter, regverdiger samelewing te bou.

· Skyfie 2: Teen die einde van hierdie les behoort leerders in staat te wees om:
· die betekenis van eenheid in diversiteit en waarom dit belangrik is om beide verskille en ooreenkomste te vier, te verduidelik.
· maniere te beskryf om eenheid in diversiteit in skole en gemeenskappe te vier.
· te bespreek hoe godsdienstige organisasies bydra tot sosiale ontwikkeling.
· oor die belangrikheid van kulturele diversiteit te reflekteer.

	2.
	Klasbespreking (15 min)
	(Skyfies 3-5)


· Skyfie 3: Om verskille te respekteer is die eerste stap, maar om ons land werklik te versterk, moet ons ook ons verskille én ooreenkomste vier. 
· Vra: Wie kan vir my sê wat eenheid in diversiteit beteken? (Laat leerders toe om te reageer.)
(Klik in die PowerPoint-skyfie om die definisie te openbaar) Eenheid in diversiteit beteken dat ons steeds as een nasie kan saamstaan, al het ons verskillende kulture, godsdienste, tale en tradisies.

· Skyfie 4: Vra leerders om na 'n maat toe te draai en te bespreek: Waarom is dit belangrik om beide diversiteit en ooreenkoms te vier? Gee hulle ongeveer 2 minute om te gesels, en vra dan 'n paar pare om hul idees met die klas te deel. 

· Moontlike antwoorde sluit in: (Klik in die PowerPoint-skyfie om die antwoorde te openbaar)
· Dit help mense om mekaar te verstaan en te respekteer.
· Dit bring mense bymekaar en bou vriendskappe.
· Dit moedig regverdigheid aan omdat almal se verskillende kultuur waardeer word.
· Dit herinner ons dat ons gemeenskaplike hoop deel, ten spyte van ons verskille. Almal het ‘n behoefte aan veiligheid, respek en geleenthede.
· Dit help om 'n meer vreedsame en verenigde land te skep.

· Skyfie 5: Vra leerders om na 'n maat toe te draai en te bespreek: Hoe kan ons eenheid in diversiteit vier? Gee hulle ongeveer 2 minute om te gesels, en vra dan 'n paar pare om hul idees met die klas te deel.
· Moontlike antwoorde sluit in: (Klik in die PowerPoint-skyfie om die antwoorde te openbaar)
· Neem deel aan die viering van kulturele dae, nasionale vakansiedae (soos Erfenisdag) en gemeenskapsfeeste wat verskillende tradisies verteenwoordig.
· Deel stories, musiek, kos en kuns van verskillende kulture by die skool of in die gemeenskap.
· Fokus op ooreenkomste, soos die uitleef van respek, vriendelikheid en hulpvaardigheid.
· Werk saam aan gemeenskapsprojekte deur mense van verskillende agtergronde in te sluit.
· Nooi gassprekers of organiseer aktiwiteite wat mense oor verskillende kulture sal inlig.

	3.
	Onderrig (10 min)
	(Skyfies 6-8)


· Skyfie 6: Kom ons kyk na die bydrae wat godsdienstige organisasies tot sosiale ontwikkeling kan maak. Eerstens, wie kan vir my sê wat sosiale ontwikkeling beteken? (Laat leerders toe om te reageer.)
· Sosiale ontwikkeling handel oor die verbetering van die welstand van alle mense in 'n gemeenskap of samelewing. Dit beteken om mense te help deur in hul basiese behoeftes te voorsien en almal 'n kans te gee om te groei, te leer en met waardigheid te leef sodat hulle hul volle potensiaal kan bereik.

· Skyfie 7: In Suid-Afrika speel baie godsdienstige organisasies 'n belangrike rol in sosiale ontwikkeling. Hulle werk dikwels saam met die regering en ander groepe om gemeenskappe te help. Een voorbeeld is die Nasionale Godsdienstige Vereniging vir Maatskaplike Ontwikkeling (NGVMO), wat in 1997 gestig is. Die NGVMO bring geloofsgebaseerde groepe, insluitend Baha'i, Boeddhistiese, Christelike, Hindoe-, Islamitiese en Joodse gemeenskappe bymekaar om die samelewing te verbeter.

· Organisasies soos die NGVMO dra by tot sosiale ontwikkeling in die volgende sektore:
· Gesondheidsorg: Bied ondersteuning in die stryd teen MIV en vigs, malaria en tuberkulose.
· Onderwys: Ondersteuning van vroeë kinderonderrig en die aanbied van opleiding in lewensvaardighede, besigheids-en tegniese vaardighede. 
· Sorg vir kwesbare/gemarginaliseerde groepe: Help gesinne, weeskinders, bejaardes en mense met gestremdhede deur tuis- en gemeenskapsgebaseerde sorg.
· Rampverligting: Die verskaffing van kos, skuiling en ander noodondersteuning tydens rampe.

· Skyfie 8: Kom ons kyk na 'n paar voorbeelde van organisasies en die tipe werk wat hulle doen. Al hierdie organisasies het 'n godsdienstige of geloofsgebaseerde oorsprong of konnotasie, maar dien mense van alle agtergronde, nie net diegene wat hul geloof deel nie.
· Gaan deur die organisasies op Skyfie 8.

	4.
	Groepaktiwiteit (10 min)
	(Skyfie 9)


· Skyfie 9: Vandag het ons geleer dat om 'n sterker, meer verenigde Suid-Afrika te bou, dit nie genoeg is om ons verskille te respekteer nie; ons moet ook vier wat ons uniek maak en wat ons in gemeen het. Ons het ook gesien hoe godsdienstige organisasies help om lewens te verbeter deur gesondheidsorg, onderwys, sorg vir kwesbare mense en rampverligting. Deur saam te werk, kan ons almal help om 'n regverdiger, vriendeliker samelewing te skep.
· Vir die laaste aktiwiteit in hierdie lesreeks sal leerders besin oor die belangrikheid van diversiteit deur 'n gedig te bespreek. Deur in hul toegewese groepe van DRIE tot VIER te werk, sal hulle vrae bespreek en beantwoord wat die voordele van vriende uit verskillende kulture, die lewensvaardighede wat uit diversiteit opgedoen word, en die positiewe impak van ons verskille ondersoek. 
· Leerders moet Aktiwiteit 1 (Les 3 – Werkkaart) voltooi. 
· Gaan deur die antwoorde wat in Les 3 – Werkkaart MEMO verskaf word. 
· Deel die Inhoudopsomming uit voordat leerders die klaskamer verlaat.

